Във връзка с постъпило уведомление с вх. № ОВОС-1913/27.09.2019г. за инвестиционно предложение (ИП): „Промяна в Инсталация за производство на Натриев хипохлорит” гр. Пловдив, район Северен, бивше АПК Тракия, ул. Васил Левски № 242 (УПИ IX-1240 и Х-1240) и писмо вх. № УК-3476/03.12.2021г. на ИАОС София за потвъждение по чл.103, ал.7 от ЗООС, с възложител: „СКОРПИО-46“ ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение се явява изменение на дейност попадаща в обхвата на т. 6, буква „а“ от приложение № 2 от *Закона за опазване на околната среда* /ЗООС/ и на основание **чл. 93, ал. 1, т. 1** от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002016 „Рибарници Пловдив““.

Копие на писмото е изпратено до Община Пловдив и Кметство район северен.

Отговорено от РИОСВ-Пловдив на 30.12.2021г.